1791

Падзеі 
 3 мая: Чатырохгадовым соймам прынята Устава аб кіраванні (Канстытуцыя), якой зменена форма праўлення Рэчы Паспалітай з абмежаванай манархіі на канстытуцыйную манархію.
 14 чэрвеня: Устаноўчым сходам падчас Вялікай французскай рэвалюцыі  прыняты Закон Ле Шапелье, які забараняў гільдыі, працоўныя кааліцыі і права на забастоўку.
 22 чэрвеня: Шэйх Мансур быў паранены і патрапіў у палон падчас штурму і ўзяцця расійскімі войскамі Анапы. 
 9 верасня: Сталіца ЗША названа ў гонар прэзідэнта Джорджа Вашынгтона.
 14 верасня: Папская дзяржава і Авіньён уключаны ў склад Францыі.
 27 верасня: Яўрэям Францыі дадзена французскае грамадзянства.
 30 верасня: У Вене адбылася прэм’ера апошняй оперы В. А. Моцарта «Чароўная флейта».
 9 лістапада: Асамблея патрабуе зварот у Францыю эмігрантаў, яны маюць два месяцы, пасля чаго іх маёмасць будзе канфіскавана.
 29 лістапада: Экспедыцыя Джорджа Ванкувера адкрыла астравы Чатэм у Ціхім акіяне.
 15 снежня: Кангрэсам Злучаных Штатаў ратыфікаваны першыя 10 паправак да Канстытуцыі.

 Нарадзіліся 
 21 лютага: Карл Чэрні, аўстрыйскі кампазітар.
 27 красавіка: Самуэль Морзэ, адзін з вынаходнікаў аднадротавага тэлеграфа, адзін са стваральнікаў азбукі Морзэ, мастак.
 26 ліпеня: Франц Ксавер Вольфганг Моцарт, аўстрыйскі кампазітар.
 22 верасня: Майкл Фарадэй, англійскі фізік-эксперыментатар і хімік.
 23 верасня: Іаган Франц Энке, нямецкі астраном.

 Памерлі 
 24 студзеня: Эцьен Марыс Фальканэ, французскі скульптар.
 14 мая: Франчэска Лебрэн, нямецкая спявачка.
 22 мая: Юхан Андрэас Мурэй, шведскі батанік, урач.
 5 снежня: Вольфганг Амадэй Моцарт, аўстрыйскі кампазітар і музыкант-віртуоз.